
ΠΡΟΕΔΡ ΙΚΑ ΔΙΑΤΑ ΓΜΑΤΑ 

• ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 95 (1) 

Σύσταση Πρότυπου Κέντρου Κτηνοτροφίας και Εκπαίδευσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά όργανα» (Α 137). 

β) Της παρ. 10 του άρθρου 9 του Ν. 1586/1986 «Βαθμολογική 
διάρθρωση των θέσεων του Δημοσίου Νομικών προσώπων δημοσίου δι¬ 
καίου και των οργανισμών τοπικής αυτοδιοίκησης και άλλες διατάξεις» 

(Α 37). 

2. Την 9728/1979 απόφαση του Εφετείου Αθηνών για την ίδρυση 
Πρότυπου Κτηνοτροφικού Κέντρου στη Βλάστη Κοζάνης από τη δωρεά 
Χριστόδουλου Γαλανού. 

3. Την Γ. 96/52/15.1.1985 κοινή απόφαση των Υπουργών Οικο¬ 
νομικών και Γεωργίας «Επωφελέστερη διάθεση των εσόδων της δω¬ 
ρεάς και της κληρονομιάς Χριστόδουλου Γαλανού». 

4. Την Υ 1140/1051173/1390/0001/10.7.1990 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών» (Β 
420). 

5. Την 79/1991 γνωμοδότηση του Συμβουλίου της Επικράτειας, 
με πρόταση των υπουργών Προεδρίας της Κυβέρνησης, Γεωργίας και 
του Υφυπουργού Οικονομικών,αποφασίζουμε: 


Άρθρο 1 

Σύσταση 

Συνιστάται Πρότυπο Κέντρο Κτηνοτροφίας και Εκπαίδευσης, ως ει¬ 
δική αποκεντρωμένη υπηρεσία του Υπουργείου Γεωργίας, με έδρα την 
Κοινότητα Βλάστης του Νομού Κοζάνης, με τίτλο «Πρότυπο Κέντρο 
Κτηνοτροφίας και Εκπαίδευσης Χριστόδουλος Γαλανός» και με αντικεί¬ 
μενο την ανάπτυξη της Κτηνοτροφίας γενικά, την έρευνα και την εκπαί¬ 
δευση των κτηνοτροφών σε θέματα ανάπτυξης και βελτίωσης της κτη¬ 
νοτροφίας, καθώς και την επιμόρφωση σπουδαστών και φοιτητών. 

Άρθρο 2 
Αρμοδιότητες 

Το Πρότυπο Κέντρο Κτηνοτροφίας και Εκπαίδευσης λειτουργεί σε 
επίπεδο Τμήματος και έχει τις ακόλουθες αρμοδιότητες: 

α) Την πραγματοποίηση εφαρμοσμένης έρευνας και εκπαίδευσης των 
κτηνοτροφών πάνω σε θέματα αναπαραγωγής, γενετικής βελτίωσης, # 
διατροφής, και γενικά εκτροφής αιγοπροβάτων, καθώς και διαχείρισης 
και βελτίωσης βοσκοτόπων. 

β) Τις δραστηριότητες που έχουν σχέση με την τυροκόμιση του γάλα¬ 
κτος. 

γ) Την εφαρμογή εκπαιδευτικών προγραμμάτων για την προβατο¬ 
τροφία και αιγοτροφία που απευθύνονται σε κτηνοτρόφους της χώρας, 
μαθητές επαγγελματικών γεωργικών σχολών και λυκείων, τεχνίτες 
της Γ αλακτοκομικής Σχολής Ιωαννίνων και σπουδαστές Τεχνολογικών 
Εκπαιδευτικών Ιδρυμάτων. 

δ) Την εκπαίδευση, πρακτική άσκηση και διατριβή σπουδαστών 
Τ.Ε.Ι. και Γεωτεχνικών Σχολών, φοιτητών των Γεωπονικών Σχολών 
των Πανεπιστημίων της Χώρας, καθώς και, την εκπόνηση σπουδαστι¬ 
κών και διδακτορικών διατριβών. 

ε) Την πραγματοποίηση ερευνητικών εργασιών σχετικών με τους 
σκοπούς του Κέντρου, σε συνεργασία με ιδρύματα, ανώτατες και ανώτε¬ 
ρες σχολές του εσωτερικού και εξωτερικού, καθώς και την οργάνωση 
σεμιναρίων επιμόρφωσης και κάθε φύσης επιστημονικών ημερίδων. 

Άρθρο 3 

Συμβουλευτική Επιτροπή 

Για την υλοποίηση των σκοπών και το συντονισμό των δραστηριοτή¬ 
των του Πρότυπου Κέντρου Κτηνοτροφίας και Εκπαίδευσης, συγκροτεί¬ 
ται με απόφαση του Υπουργού Γεωργίας πενταμελής συμβουλευτική 
επιτροπή από ειδικούς επιστήμονες, η οποία θα αποτελείται από 

α) Έναν καθηγητή με τον αναπληρωτή του, αρμόδιους σε θέματα 
προβατοτροφίας, του Τμήματος Γεωπονίας του Αριστοτελείου Πανεπι¬ 
στημίου Θεσσαλονίκης. 

β) Ένα καθηγητή με τον αναπληρωτή του, αρμόδιους σε θέματα δια¬ 
τροφής μικρών μηρυκαστικών ζώων, του Τμήματος Γεωπονίας του 
Αριστοτελείου Πανεπιστημίου Θεσσαλονίκης. 

γ) Έναν εκπρόσωπο της Διεύθυνσης Ζωικής Παραγωγής της Κε¬ 
ντρικής Υπηρεσίας του Υπουργείου Γ εωργίας με τον αναπληρωτή του. 

δ) Έναν εκπρόσωπο της Διεύθυνσης Γεωργίας Νομαρχίας Κοζάνης 
με τον αναπληρωτή του. 

ε) Έναν επιστήμονα εκπρόσωπο των Βλαστιωτών που προτείνεται με 

τον αναπληρωτή του από κοινού από την Κοινότητα Βλάστης και τους 
αναγνωρισμένους συλλόγους Βλαστιωτών. 

Πρόεδρος της Επιτροπής ορίζεται ο αρχαιότερος από τους μετέχο- 
ντες σ’ αυτήν καθηγητές. 

Χρέη Γραμματέα εκτελεί υπάλληλος της Δ/νσης Γεωργίας Νομαρ¬ 
χίας Κοζάνης με βαθμό Α'. 

Οι αποφάσεις και οι υποδείξεις της Επιτροπής έχουν συμβουλευτικό 
χαρακτήρα. 

Η Επιτροπή θα συνέρχεται στη Δ/νση Γεωργίας Ν. Κοζάνης ή στο 
Πρότυπο Κέντρο Κτηνοτροφίας και Εκπαίδευσης στη Βλάατη. Τα οδοι¬ 
πορικά έξοδα και οι ημερήσιες εκτός έδρας αποζημιώσεις των μελών, 
πλην των εκπροσώπων της Βλάστης, θα καταβάλλονται από το Ταμείο 
Γεωργίας, Κτηνοτροφίας και Δασών σε βάρος των σχετικών πιστώ¬ 
σεων. 

Άρθρο 4 

Προσωπικό Προϊστάμενος 

1. Στο Πρότυπο Κέντρο Κτηνοτροφίας και Εκπαίδευσης κατανέμο- 
νται οι παρακάτω θέσεις προσωπικού που καλύπτονται από προσωπικό 
του Υπουργείου Γεωργίας: 

Κλάδος ΠΕΙ Γεωπονικός θέσεις 1 

Κλάδος ΤΕ1 Τεχνολογίας Γεωπονίας θέσεις 1 

Κλάδος ΔΕ4 Διοικητικός - Λογιστικός θέσεις 1 

Κλάδος ΔΕ16 Τεχνικός Οδηγών θέσεις 1 

Κλάδος ΥΕ2 Προσωπικού Καθαριότητας θέσεις 1 

Κλάδος ΥΕ4 Φυλάκων - Νυκτοφυλάκων θέσεις 1 

Κλάδος ΥΕ5 Βοηθητικού Προσωπικού θέσεις 8. 

2. Για την εξυπηρέτηση των αναγκών του Κέντρου μπορεί να προσ¬ 

λαμβάνεται προσωπικό με σχέση εργασίας ιδιωτικού δικαίου, σύμφωνα 
με τις κείμενες διατάξεις, με απόφαση του Νομάρχη Κοζάνης ύστερα 
από εισήγηση του Προϊσταμένου του Κέντρου και του Δ/ντή Γεωργίας 
της Νομαρχίας Κοζάνης, καθώς και γνώμη της Συμβουλευτικής Επι¬ 
τροπής. ι 

3. Του Πρότυπου Κέντρου Κτηνοτροφίας και Εκπαίδευσης προΐστα- 
ται υπάλληλος του. Κλάδου ΠΕ Γεωπονικού με βαθμό Α’. 

Άρθρο 5 / 

Οικονομική εξυπηρέτηση 

• Το Πρότυπο Κέντρο Κτηνοτροφίας και Εκπαίδευσης εξυπηρετείται 
οικονομικά από το Ταμείο Γεωργίας Κτηνοτροφίας και Δασών (Τ.Γ.Κ. 
και Δασών) του Νομού Κοζάνης και από τις πιστώσεις που διατίθενται 
από το κληροδότημα Χρήστου Γαλανού. 

Στον Υφυπουργό Γεωργίας αναθέτουμε τη δημοσίευση και εκτέλεση 
του παρόντιος διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ · 

ΓΕΩΡΓΙΑΣ 

Μ. ΠΑΠΑΚΩΝΣΤΑΝΤΙΝΟΥ 
—-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 96 (2) 

Σύσταση Γενικής Διεύθυνσης στον Οργανισμό Βάμβακος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 1, 4 και 5 του άρθρου 78 του Ν. 1892/ 
1990 «Για τον εκσυγχρονισμό και την ανάπτυξη και άλλες διατάξεις» 
(Α 101). 

2. Την γνωμοδότηση του Συμβουλίου της Επικράτειας, με πρόταση 
των Υπουργών Προεδρίας της Κυβέρνησης και Γεωργίας/αποφασί¬ 
ζουμε: 

Άρθρο μόνο 

1. Συνιστάται στην Κεντρική Υπηρεσία του Οργανισμού Βάμβακος 
μία Γενική Διεύθυνση, στην οποία υπάγονται οι εξής Διευθύνσεις, 
Τμήμα και Γραφείο: 


α) Προγραμματισμού 
β) Παραγωγής 
γ) Διακίνησης Παραγωγής 
δ) Βιομηχανοποίησης 
ε) Διοικητικού - Οικονομικού 
στ) Τμήμα Δημοσίων Σχέσεων 

ζ) Γραφείο Πολιτικής Σχεδίασης Έκτακτης Ανάγκης (ΠΣΕΑ). 

Η πιο πάνω Γ ενική. Διεύθυνση συντονίζει τη δράση των επί μέρους 
υπηρεσιακών μονάδων από τις οποίες συγκροτείται με σκοπό την καλύ¬ 
τερη και αποδοτικότερη εκτέλεση του έργου τους. 

2. Της Γενικής Διεύθυνσης του Οργανισμού Βάμβακος προϊσταται 
υπάλληλος του Κλάδου ΠΕ Γεωπονικού. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ Μ. ΠΑΠΑΚΩΝΣΤΑΝΤΙΝΟΥ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 97 (3) 

Σύσταση Γ ενικής Διεύθυνσης στον Εθνικό Οργανισμό Καπνού (ΕΟΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 78 παρ. 1 και 4 του Ν. 1892/1990 
«Για τον εκσυγχρονισμό και την ανάπτυξη και άλλες διατάξεις» (Α’ 
101 ). 

2. Την 78/1991 γνωμοδότηση του Συμβουλίου της Επικράτειας με 
πρόταση των Υπουργών Προεδρίας της Κυβέρνησης και Γεωργίας, 
αποφασίζουμε: 

Άρθρο μόνο 

Γ. Συνιστάται στην Κεντρική Υπηρεσία του Εθνικού Οργανισμού Κα¬ 
πνού μία Γ ενική Διεύθυνση, στην οποία υπάγονται οι παρακάτω Διευ¬ 
θύνσεις και τα αυτοτελή Τμήματα και Γραφείο: 
α) Διεύθυνση Καπνοπαραγωγής - Κοινής Αγοράς 
β) Διεύθυνση Αγορών - Εμπορίου 
γ) Διεύθυνση Διοικητικού 
δ) Διεύθυνση Οικονομικού 
ε) Τμήμα Πληροφορικής και Μηχανογράφησης 
στ) Τμήμα Τεχνικών Έργων 
ζ) Γραφείο Δημοσίων Σχέσεων. 

2. Της Γενικής Διεύθυνσης, προϊσταται Γενικός Διευθυντής του κλά¬ 
δου ΠΕ Γεωπονίας ή ΠΕ Διοικητικού - Οικονομικού. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΜΙΛΤΙΑΔΗΣ ΕΒΕΡΤ ΜΙΧ. ΠΑΠΑΚΩΝΣΤΑΝΤΙΝΟΥ 

-ψ- 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 98 (4) 

Σύσταση Διεύθυνσης Εκπαίδευσης στο Υπουργείο Εμπορικής Ναυτι¬ 
λίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας, υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά όργανα» (ΦΕΚ 137 Α'). 

2. Τη διατάξη της παρ. 10 του άρθρου 9 του Ν. 1586/86 (ΦΕΚ Α' 
37). 

3. Την αριθ. Τ. 1140/1051173/1390/0001/1990 κοινή από¬ 
φαση του Πρωθυπουργού και του Υπουργού Οικονομικών «Ανάθεση αρ¬ 
μοδιοτήτων Υπουργού Οικονομικών στον Υφυπουργό Οικονομικών» 
(ΦΕΚ 420Β). 

4. Την αριθ. 68/1991 γνωμοδότηση του Συμβουλίου της Επικρά¬ 

τειας, μετά από πρόταση των Υπουργών Προεδρίας της Κυβέρνησης, 
Εμπορικής Ναυτιλίας και του Υφυπουργού Οικονομικών, αποφασί¬ 
ζουμε: ·■··"' 

Άρθρο 1 

Σύσταση Διεύθυνσης Εκπαίδευσης 
και αρμοδιότητες αυτής. 

1. Στο Υπουργείο Εμπορικής Ναυτιλίας συνιστάται Διεύθυνση Εκ¬ 
παίδευσης. « 

2. Αρμοδιότητα της Διεύθυνσης Εκπαίδευσης είναι ο προγραμματι¬ 
σμός, η οργάνωση και εκτέλεση εκπαιδευτικών προγραμμάτων για την 
επαγγελματική κατάρτιση του στρατιωτικού και πολιτικού προσωπικού 
του Υπουργείου και η διαρκής συνεργασία με τις εκπαιδευτικές μονάδες 
του Εθνικού Κέντρου Δημόσιας Διοίκησης. 

3. Η Διεύθυνση Εκπαίδευσης συγκροτείται από τα παρακάτω τρία 
Τμήματα: 

α) Τμήμα Βασικής Εκπαίδευσης Προσωπικού ΑΣ. 
β) Τμήμα Επιμόρφωσης Προσωπικού ΑΣ; 
γ) Τμήμα Εκπαίδευσης Πολιτικού Προσωπικού. 

Στην αρμοδιότητα των Τμημάτων ανήκουν: 
α) Τμήμα βασικής Εκπαίδευσης Προσωπικού ΑΣ. 

- Η εκτίμηση των αναγκών βασικής εκπαίδευσης του προσωπικού του 
Λιμενικού Σώματος. 

- Η μέριμνα για την εκπαίδευση του στρατιωτικού προσωπικού ΑΣ στις 
οικείες παραγωγικές Σχολής (Δοκίμων Σημαιοφόρων Λιμενικών, Δοκί¬ 
μων Υπαξιωματικών, Δοκίμων Λιμενοφυλάκων). 

- Η παρακολούθηση των Ελληνικών και ξένων συστημάτων εκπαίδευ¬ 
σης στις Παραγωγικές Σχολές και η μέριμνα για την κατάρτιση και την 
εφαρμογή των σχετικών προγραμμάτων. 

- Η μέριμνα για την σύνταξη, αναθεώρηση και τροποποίηση Οργανι¬ 
σμών και Κανονισμών βασικής εκπαίδευσης και ο χειρισμός των σχετι¬ 
κών με την εφαρμογή τους θεμάτων. 

- Η εποπτεία για την καλή λειτουργία των παραγωγικών Σχολών του 
Λιμενικού Σώματος. Η μέριμνα για την κάλυψη των αναγκών των Σχο¬ 
λών αυτών σε εκπαιδευτικό προσωπικό και υλικό. Η τήρηση των ανα- 
γκαιούντων στοιχείων επί της προόδου και των αποτελεσμάτων εκπαί¬ 
δευσης του Προσωπικού ΑΣ και η εισήγηση για τη λήψη καταλλήλων 
μέτρων για τη βελτίωση της αποδοτικότητας ,των Σχολών. 

β) Τμήμα Επιμόρφωσης Προσωπικού ΑΣ. 

- Η εκτίμηση των αναγκών μετεκπαίδευσης και επιμόρφωσης του 
Προσωπικού του ΑΣ. 

- Η οργάνωση και εκτέλεση προγραμμάτων μετεκπαίδευσης και επι¬ 
μόρφωσης του Προσωπικού ΑΣ σε Σχολεία των Ενόπλων Δυνάμεων 
(Σχολή Εθνικής Άμυνας - Ναυτική Σχολή Πολέμου κ.α.) του Λιμενι¬ 
κού Σώματος (Σχολή μετεκπαίδευσης Κατωτέρων Αξιωματικών, 
Σχολή μετεκπαίδευσης Ανθυπασπιστών κ.α.) και άλλων Υπουργείων, 
καθώς και στο εξωτερικό και η εισήγηση για την αξιοποίησή του σε συ¬ 
νεργασία με το Τμήμα Διοίκησης και Οργάνωσης Προσωπικού ΑΣ. 

- Η μέριμνα για την σύνταξη, αναθεώρηση και τροποποίηση Οργανι¬ 
σμών και Κανονισμών μετεκπαίδευσης και ο χειρισμός των σχετικών με 
την εφαρμογή των θεμάτων. 

- Η εποπτεία για την καλή λειτουργία των Σχολών Μετεκπαίδευσης 
του Λιμενικού Σώματος. Η μέριμνα για την κάλυψη των αναγκών των 
Σχολών αυτών σε εκπαιδευτικό προσωπικό και υλικό. Η τήρηση των 
αναγκαιούντων στοιχείων επί της προόδου και των αποτελεσμάτων με¬ 
τεκπαίδευσης και επιμόρφωσης του προσωπικού και η εισήγηση για την 
λήψη των κατάλληλων μέτρων για την βελτίωση της αποδοτικότητας 
των Σχολών. 

- Η εκπόνηση εγχειριδίων εκπαίδευσης και συντήρησης πολεμικού υλι¬ 
κού. 

- Η μέριμνα για την μεταπτυχιακή εκπαίδευση του προσωπικού ΑΣ σε 
ΑΕΙ της ημεδαπής ή αλλοδαπής για τη λήψη μεταπτυχιακού τίτλου 
σπουδών, συναφούς με το αντικείμενο του Υπουργείου. 

γ) Τμήμα Εκπαίδευσης Πολιτικού Προσωπικού. 

- Η οργάνωση και εκτέλεση των προγραμμάτων εισαγωγικής εκπαί¬ 
δευσης των υπαλλήλων, τόσο πριν την ανάληψη υπηρεσίας ή εντός του 
πρώτου εξαμήνου από την ημερομηνία ανάληψης υπηρεσίας το αργό¬ 


τερο, με σκοπό τη γενική ενημέρωση, όσο και οποτεδήποτε μετά τη συ¬ 
μπλήρωση δύο (2) μηνών υπηρεσίας και μέχρι τη λήξη της διετούς δο¬ 
κιμαστικής υπηρεσίας, σε συνεργασία και με το Εθνικό Κέντρο Δημό¬ 
σιας Διοίκησης. 

- Η ευθύνη οργάνωσης και εκτέλεσης των προγραμμάτων εισαγωγι¬ 
κής εκπαίδευσης των υπαλλήλων των ΝΠΔΔ, που έχουν λιγότερες από 
1.000 οργανικές θέσεις μονίμων υπαλλήλων και εποπτεύονται από το 
Υπουργείο Εμπορικής Ναυτιλίας. 

- Η οργάνωση και εκτέλεση, σε συνεργασία με το Ινστιτούτο Διαρκούς 
Επιμόρφωσης, κοινών προγραμμάτων εισαγωγικής εκπαίδευσης για 
υπαλλήλους περισσοτέρων Υπουργείων ή ΝΠΔΔ, με βάση τη συνάφεια 
των αντικειμένων ή για θέματα κοινού ενδιαφέροντος. 

- Η οργάνωση και εκτέλεση προγραμμάτων επιμόρφωσης ειδικού εν¬ 
διαφέροντος για τους υπαλλήλους του Υπουργείου και τους υπαλλήλους 
των ΝΠΔΔ που εποπτεύονται από αυτό. Στα προγράμματα αυτά μπορεί 
να περιλαμβάνονται, σε συνεργασία με το Ινστιτούτο Διαρκούς Επιμόρ¬ 
φωσης και θέματα γενικού ενδιαφέροντος, όταν τούτο κρίνεται σκόπιμο 
ή οικονομικώς συμφέρον. 

- Η οργάνωση και εκτέλεση προγραμμάτων επαγγελματικής εξειδί- 
κευσης των Υπαλλήλων του Υπουργείου και των εποπτευομένων από 
αυτό ΝΠΔΔ, εφόσον αυτά έχουν λιγότερες από 1.000 οργανικές θέσεις 
μονίμων υπαλλήλων, σε αντικείμενα της υπηρεσίας τους. 

β 

- Η οργάνωση και εκτέλεση, σε συνεργασία με την Εθνική Σχολή Δημό¬ 
σιας Διοίκησης, προγραμμάτων προαγωγική’ς εκπαίδευσης των υπαλ¬ 
λήλων της κατηγορίας ΓΙΕ του Υπουργείου και των εποπτευομένων 
από αυτό ΝΠΔΔ, εφόσον αυτά έχουν λιγότερες από 1.000 οργανικές θέ¬ 
σεις μονίμων υπαλλήλων. Τα προγράμματα αυτά μπορεί νά οργανώνο¬ 
νται και κατά κύκλους Υπουργείων μέ βάση τη συνάφεια του αντικειμέ¬ 
νου τους. 

ι ’ 

- Η μέριμνα για την μετεκπαίδευση των υπαλλήλων του Υπουργείου 
στις περιπτώσεις που αυτή κρίνεται αναγκαία για τη διεύρυνση των επι¬ 
στημονικών ή τεχνικών τους γνώσεων, που είναι πρόσφορες για την κα¬ 
λύτερη αντιμετώπιση των αναγκών της υπηρεσίας, ή την ειδίκευσή τους 
σε σύγχρονες τεχνικές Διοίκησης και τεχνολογίας^ ^ ’ 

- Η μέριμνα για την μεταπτυχιακή εκπαίδευση των Υπαλλήλων του 
Υπουργείου κατηγορίας ΠΕ ή ΤΕ σε ΑΕΙ της ημεδαπής ή της αλλοδα¬ 
πής για τη λήψη μεταπτυχιακού τίτλου σπουδών, συναφούς με το (αντι¬ 
κείμενο του Υπουργείου. 

- Η μέριμνα για την έκδοση απόφασης με την οποία ορίζεται το διδα¬ 
κτικό προσωπικό των εκπαιδευτικών προγραμμάτων που εκτελεί το 
Υπουργείο, εφόσον δεν ανήκει στο διδακτικό προσωπικό του Εθνικού 
Κέντρου Δημόσιας Διοίκησης. 

- Η μέριμνα για τη λειτουργία της βιβλιοθήκης του Υπουργείου και τον 
εμπλουτισμό της με έντυπο υλικό, τη συγκέντρωση και τεκμηρίωση 
γραπτών πληροφοριών σχετικών με τις αρμοδιότητες του Υπουργείου 
και τις ειδικότερες ανάγκες εκπαίδευσης των υπαλλήλων του και την 
ενημέρωση των άλλων Υπηρεσιών για το υλικό της βιβλιοθήκης και τε¬ 
κμηρίωσης. 

Άρθρο 2 

Προϊστάμενοι Οργανικών Μονάδων. 

Της Διεύθυνσης Εκπαίδευσης προΐσταται οινώτατος ή ανώτερος Αξι¬ 
ωματικός ΑΣ. 

Των Τμημάτων α' και β’ αυτής προΐστανται ανώτεροι. Αξιωματικοί 
ΑΣ ενώ τόύ Τμήματος γ' αυτής προΐσταται υπάλληλος του Κλάδου ΠΕ 
Διοικητικού - Οικονομικού. 

Άρθρο 3 

Καταργούμενες διατάξεις. 

Από την έναρξη ισχύος του παρόντος καταργούνται: 

α) Η περίπτωση β της παρ. 1 και η περ. β της παρ. 2 του άρθρου 17 
του ΠΔ 259/88 (117Α). 

β) Η περίπτωση γ της παρ. 1 και η περ. γ της παρ. 2 του άρθρου 26 
του ΠΔ 259/1988 (117Α). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Στον Υπουργό Εμπορικής Ναυτιλίας αναθέτουμε την δημοσίευση και 
εκτέλεση του παρόντος Διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΕΜΠΟΡΙΚΗΣ ΝΑΥΤΙΛΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 99 (5) 

Ίδρυση Πυροσβεστικού Σταθμού Γ’ Τάξης στο Δήμο Νέας Μάκρης του 
Νομού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατάξεις: 

α. Του άρθρου 11 παράγραφος 1 περίπτωση β και παράγραφος 7 του 
Ν. 1481/1984 «Οργανισμός Υπουργείου Δημόσιας Τάξης» (Α' 151), 
όπως αντικαταστάθηκε το άρθρο αυτό με το άρθρο 1 παράγραφος 1 του 
Ν. 1590/1986. 

β. Του άρθρου 1 παράγραφος 2 του Ν. 1590/1986 «Τροποποίηση 
διατάξεων του Ν. 1481/1984 «Οργανισμός Υπουργείου Δημόσιας Τά¬ 
ξης» και άλλες διατάξεις» (Α' 49). 

γ. Του άρθρου 19 του Ν. 683/1977 «περί τροποποιήσεως και συ- 
μπληρώσεως οργανικών Νόμων Υπηρεσιών του Υπουργείου Δημόσιας 
Τάξης» (Α' 247). 

δ. του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α' 51). 

ε. Την Υ. 1140/1051173/1390/0001/9.7.1990 Απόφαση του 
Πρωθυπουργού και του Υπουργού Οικονομικών για ανάθεση αρμοδιο¬ 
τήτων στον Υφυπουργό Οικονομικών (Β' 420). 

2. Την 659/1990 Γνωμοδότηση του Συμβουλίου της Επικράτειας, 
μετά από πρόταση του Υπουργού Δημόσιας Τάξης και του Υφυπουργού 
Οικονομικών, αποφασίζουμε: 

Άρθρο Μόνο 

1. Ιδρύεται Πυροσβεστικός Σταθμός Γ' τάξης στο Δήμο Νέας Μά¬ 
κρης του Νομού Αττικής. 

2. Για την ίδρυση του Πυροσβεστικού Σταθμού συνιστώνται στο Πυ¬ 
ροσβεστικό Σώμα οι προβλεπόμενες από το άρθρο 19 του Ν. 683/ 
1977 οργανικές θέσεις προσωπικού για Σταθμό Γ’ τάξης. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση αυτού του Διατάγματος. 

Αθήνα, 13 Μαρτίου 1991 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΔΗΜΟΣΙΑΣ ΤΑΞΗΣ 

ΠΑΝΑΓΙΩΤΗΣ ΔΕΛΗΜΗΤΣΟΣ ΙΩΑΝΝΗΣ ΒΑΣΙΛΕΙΑΔΗΣ 
■ -- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. ΙΟΟ (6) 

Ρυθμίσεις θεμάτων Πυροσβεστικού Σώματος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παραγράφου 1 εδάφ. στ, ζ, η και θ του άρθρου 
11 του Ν. 1481/1984 «Οργανισμός Υπουργείου Δημόσιας Τάξης» (Α’ 
152) όπως το άρθρο αυτό αντικαταστάθηκε από την παράγραφο 1 του 
άρθρου 1 του Ν. 1590/1986. 

2. Τις διατάξεις της παραγράφου 2 του άρθρου 1 του Ν. 1590/ 
1986 (Α' 49). 

3. Τις διατάξεις του Π.Δ. 137/1986 «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης» (Α' 51). 

4. Την 100/1991 γνωμοδότηση του Συμβουλίου της Επικράτειας 


ύστερα από πρόταση του Υπουργού Δημόσιας Τάξης, αποφασίζουμε: 

Άρθρο 1 

Ο προβλεπόμενος από το άρθρο 4 του Π.Δ. 365/1990 (Α’ 144) ει¬ 
δικός διαγωνισμός μετατίθεται για το έτος 1991. 

Άρθρο 2 

Λύνονται οι Υποδιοικητές των Υποδιοικήσεων Πυροσβεστικών Υπη¬ 
ρεσιών Αθηνών, Πειραιώς και Θεσσαλονίκης καθώς και οι προϊστάμενοι 
των Γραφείων Προληπτικής και Κατασταλτικής Πυρασφάλειας και 
Ανακριτικού των Υπηρεσιών αυτών να υπογράφουν «με εντολή Διοικη¬ 
τικού» έγγραφα αρμοδιότητας των γραφείων αυτών. 

Άρθρο 3 

ο 

Οι εξερχόμενοι από το Τμήμα Αθυποπυραγών της Πυροσβεστικής 
Σχολής τοποθετούνται στις Υπηρεσίες του Σώματος με απόφαση του 
Αρχηγού ύστερα από γνώμη του Ανώτερου Συμβουλίου του Πυροσβε¬ 
στικού Σώματος. 

Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

0 ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 101 (7) 

Άδειες του πυροσβεστικού προσωπικού του Πυροσβεστικού Σώμα¬ 
τος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

V. 

Έχοντας υπόψη: 

1. Τις διατάξεις της παραγράφου 1 εδάφ. θ του άρθρου 11 του Ν. 
1481/1984 (Α’ 152), όπως το άρθρο αυτό αντικαταστάθηκε από την 
παράγραφο 1 του άρθρου 1 του Ν. 1590/1986 (Α’ 49). 

2. Τις διατάξεις της παραγράφου 2 του άρθρου 1 του Ν. 1590/ 
1986. 

3. Τις διατάξεις του Π.Δ. 137/1986 (Α’ 51). 

4. Την 112/1991 Γνωμοδότηση του Συμβουλίου της Επικράτειας, 
ύστερα από πρόταση του Υπουργού Δημόσιας Τάξης, αποφασίζουμε: 

Άρθρο 1 
Διάκριση αδειών 

Στο πυροσβεστικό προσωπικό του Πυροσβεστικού Σώματος χορη¬ 
γούνται οι εξής άδειες απουσίας: 

1. Κανονική 

2. Κανονική με μειωμένες αποδοχές 

3. Βραχεία 

4. Αναρρωτική 

5. Εκπαιδευτική 

6. Μακράς διάρκειας για την αλλοδαπή 

7. Ειδική άδεια εξετάσεων 

8. Γονική άδεια 

9. Ολιγόωρη 

Άρθρο 2 
Κανονική άδεια 

1. Ο πυροσβεστικός υπάλληλος δικαιούται κάθε ημερολογιακό έτος 
τριάντα (30) ημέρες κανονική άδεια απουσίας με πλήρεις αποδοχές. 

2. Οι εξερχόμενοι από το Τμήμα Δόκιμων Πυροσβεστών της Πυρο¬ 
σβεστικής Σχολής καθώς και οι επανακατατασσόμενοι στο Πυροσβε¬ 
στικό Σώμα δεν δικαιούνται κανονική άδεια μέσα στο ημερολογιακό 
έτος που εξήλθαν απ’ αυτή ή επανακατατάχθηκαν. 

3. Η κανονική άδεια χορηγείται στο πυροσβεστικό προσωπικό είτε 
ολόκληρη είτε τμηματικά κατά το χρόνο προγραμματισμού της, όπως 
ειδικότερα ορίζεται στο άρθρο 12 του παρόντος, εκτός εάν έκτακτες και 
σοβαρές ανάγκες επιβάλλουν την λήψη αυτής σε άλλα χρονικά διαστή¬ 
ματα. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

4. Αν για οποιοδήποτε λόγο η παραπάνω άδεια, δεν χορηγηθεί μέσα 
στο ημερολογιακό έτος, χορηγείται αυτή το επόμενο ημερολογιακό έτος 
και μέχρι τέλος Μαρτίου, χρονολογία μέχρι την οποίαν ή άδεια πρέπει 
να έχει διανυθεί. 

5. Οι επανερχόμενοι από αργία με πρόσκαιρη παύση ή αργία με από¬ 
λυση δε δικαιούνται κανονική άδεια στο ίδιο ημερολογιακό έτος που 
επανήλθαν στην κατάσταση της ενέργειας, εφόσον απούσιασαν κατά το 
έτος αυτό πέραν του διμήνσυ. 

6. Από την παρούσα δύναμη προσωπικού κάθε Υπηρεσίας μπορεί να 
βρίσκεται σε κανονική άδεια, ταυτόχρονα ποσοστό μέχρι 20% των 
υπαλλήλων. 

Άρθρο 3 

Κανονική άδεια με μειωμένες αποδοχές 

1. Σε εξαιρετικές περιπτώσεις, κατά την κρίση των αρμοδίων για χο¬ 
ρήγηση των αδειών, μπορεί να χορηγηθεί στο πυροσβεστικό προσωπικό 
κανονική άδεια με μειωμένες αποδοχές, μέχρι τριάντα (30) ημέρες κάθε 
ημερολογιακό έτος επιπλέον και μετά την εξάντληση της κανονικής και 
βραχείας άδειας. Κατ’ εξαίρεση και για σπουδαίους λόγους του υπαλλή¬ 
λου η άδεια αυτή μπορεί να χορηγηθεί μαζί με την κανονική ή βραχεία 
άδεια. Οι αποδοχές στην περίπτωση χορήγησης της αδείας αυτής μειώ¬ 
νονται κατά 50% του συνόλου των αποδοχών του ανάλογου χρόνου. 

2. Ως εξαιρετικές περιπτώσεις, για τη χορήγηση αδείας με μειωμέ¬ 
νες αποδοχές θεωρούνται οι περιπτώσεις ασθένειας του ίδιου του υπαλ¬ 
λήλου ή μελών της οικογένειας του ή κάθε άλλο σοβαρό περιστατικό που 
ανάγεται στην προσωπική ή οικογενειακή κατάσταση του αιτουμένου 
την άδεια, κατά την κρίση του αρμόδιου για τη χορήγηση της αδείας. 

Άρθρο 

Βραχεία άδεια 

1. Το πυροσβεστικό προσωπικό, που δικαιούται κανονική άδεια, δι¬ 
καιούται πρόσθετα και βραχεία άδεια διάρκειας επτά (7) ημερών, με 
πλήρεις αποδοχές, κάθε ημερολογιακό έτος. Η άδεια αυτή'χορηγείται, 
είτε ολόκληρη, είτε τμηματικά, ανεξάρτητα από την εξάντληση ή όχι 
της κανονικής άδειας και πρέπει να γίνει έναρξή της μέχρι 31 Δεκεμ¬ 
βρίου του έτους χορήγησης. 

2. Η βραχεία άδεια χορηγείται και στους Πυροσβέστες που δεν δι¬ 
καιούνται κανονική άδεια, σύμφωνα με τις διατάξεις της παραγρ. 2 του 
άρθρου 2 του παρόντος. Σε εξαιρετικές περιπτώσεις κατά την κρίση του 
αρμόδιου για τη χορήγησή της. η άδεια αυτή μπορεί να χορηγείται και 
στο πυροσβεστικό προσωπικό που μνημονεύεται στην παράγραφο 5 του 
άρθρου 2 τυ παρόντος. 

3. Εξαιρετικές περιπτώσεις που παρέχουν το δικαίωμα χορήγησης 
βραχείας άδειας, σύμφωνα με την προηγούμενη παράγραφο θεωρού¬ 
νται σοβαρά περιστατικά που ανάγονται στην προσωπική ή οικογε¬ 
νειακή κατάσταση του αιτούμενου την άδεια. 

Άρθρο 5 

Αναρρωτική άδεια 

Τα σχετικά με τη χορήγηση των αναρρωτικών αδειών ρυθμίζονται 
από τις διατάξεις που αναφέρονται στην οργάνωση και λειτουργία της 
Υγειονομικής Υπηρεσίας του Πυροσβεστικού Σώματος. 

Άρθρο 6 

Εκπαιδευτική άδεια 

1. Οι πυροσβεστικοί υπάλληλοι που εκπαιδεύονται σ’ όλα τα Τμή¬ 
ματα της Πυροσβεστικής Σχολής δικαιούνται τις άδειες απουσίας που 
προβλέπει γι’ αυτούς ο Κανονισμός της Πυροσβεστικής Σχολής. 

2. Οι πυροσβεστικοί υπάλληλοι που εκπαιδεύονται σε κέντρα εκπαί¬ 
δευσης και σχολές της ημεδαπής εκτός της Πυροσβεστικής Σχολής δι¬ 
καιούνται τις άδειες που προβλέπονται ή χορηγούνται για τους σπουδα¬ 
στές των κέντρων ή των σχολών αυτών. 

3. Ο Αρχηγός του Πυροσβεστικού Σώματος μπορεί να εγκρίνει τη 
χορήγηση εκπαιδευτικής άδειας για την αλλοδαπή στους πυροσβεστι¬ 
κούς υπαλλήλους, για θεωρητική και πρακτική εκπαίδευση σε θέματα 
που σχετίζονται με το πυροσβεστικό έργο. Στους εκπαιδευόμενους στην 
αλλοδαπή πυροσβεστικούς υπαλλήλους παρέχονται εκτός των κανονι¬ 
κών αποδοχών και η δαπάνη μετάβασης και επιστροφής καθώς και 
πρόσθετη αποζημίωση σύμφωνα με τα ισχύοντα για τους λοιπούς δημο¬ 
σίους υπαλλήλους. 


Άρθρο 7 

Άδεια μακράς διάρκειας για την αλλοδαπή 

1. Στο πυροσβεστικό προσωπικό, μπορεί να χορηγείται άδεια απου¬ 
σίας μέχρι έξι (6) μήνες, είτε ολόκληρη είτε τμηματικά για την αλλο¬ 
δαπή, χωρίς αποδοχές, επιπλέον και μετά την εξάντληση της κανονι¬ 
κής, βραχείας και κανονικής με μειωμένες αποδοχές, για σοβαρούς ιδι¬ 
ωτικούς λόγους. 

2. Η άδεια αυτή εγκρίνεται από τον Αρχηγό του Σώματος και ο χρό¬ 
νος που διανύθηκε δεν υπολογίζεται ως χρόνος πραγματικής Υπηρεσίας 
για όλες τις περιπτώσεις. 

Άρθρο 8 

Ειδική άδεια εξετάσεων 

Η ειδική άδεια εξετάσεων χορηγείται στους πυροσβεστικούς υπαλλή¬ 
λους που έχουν την ιδιότητα του μαθητή ή φοιτητή σύμφωνα με τις 
ισχύουσες κάθε φορά για τους λοιπούς δημοσίους υπαλλήλους διατά¬ 
ξω· , 

Άρθρο 9 

Γονική άδεια- Διευκολύνσεις υπαλλήλων με οικογενειακές υποχρεώ¬ 
σεις 

Η γονική άδεια και οι άλλες διευκολύνσεις που προβλέπονται από τις 
διατάξεις του Ν. 1483/1984 (Α' 153) όπως αυτές επεκτάθηκαν στο 
Δημόσιο με το Π.Δ. 193/1988 (Α' 84) χορηγούνται και στους πυρο¬ 
σβεστικούς υπαλλήλους με οικογενειακές υποχρεώσεις. 

Άρθρο 10 
Ολιγόωρη άδεια 

1. Η ολιγόωρη άδεια είναι διάρκειας μέχρι 3 ωρών και δύναται να 
χορηγείται στο πυροσβεστικό προσωπικό κατά το χρόνο που εκτελεί 
υπηρεσία, για την αντιμετώπιση εκτάκτων αναγκών του κατά την κρίση 
του Διοικητή ή προϊσταμένου της Υπηρεσίας. 

2 Οι άδειες αυτές δεν μπορούν να υπερβαίνουν τις εννέα (9) ώρες 
το μήνα. .... 

Άρθρο 11 

Αναστολή, περιορισμός και ανάκληση αδειών 

1. Σε περιπτώσεις όλως εξαιρετικών και εκτάκτων υπηρεσιακών 
αναγκών και για όσο διάστημα διαρκούν αυτές, μπορεί ύστερα από πρό¬ 
ταση των Διοικητών ή των Προϊσταμένων των Υπηρεσιών και απόφαση 
του Αρχηγού για τις Κεντρικές και Ειδικές Υπηρεσίες του Σώματος και 
των Διοικητών των Περιφερειακών Διοικήσεων Πυροσβεστικών Υπηρε¬ 
σιών για το προσωπικό των Υπηρεσιών της δικαιοδοσίας τους, να περιο¬ 
ρίζεται η διάρκεια των αδειών ή να ανακαλούνται οι άδειες που έχουν 
χορηγηθεί στο πυροσβεστικό προσωπικό. Για τις ίδιες περιπτώσεις και 
για όσο διάστημα διαρκούν αυτές, οι Διοικητές ή οι Προϊστάμενοι των 
Υπηρεσιών μπορούν να αναστέλουν τη χορήγηση των αδειών. 

2. Δεν χορηγούνται άδειες εκτός των αναρρωτικών, των ειδικών 
αδειών εξετάσεων και εκπαιδευτικών κατά την περίοδο των Βουλευτι¬ 
κών Εκλογών και για όσο χρόνο ορίζεται από την Εκλογική Νομοθεσία. 
Στην περίπτωση αυτή οι άδειες που διανύονται, εκτός των αναρρωτι¬ 
κών, εκπαιδευτικών για την αλλοδαπή και ειδικών αδειών εξετάσεων, 
ανακαλούνται αυτεπάγγελτα και οι αδειούχοι υποχρεούνται να επανέλ- 
θουν χωρίς βραδύτητα στην Υπηρεσία τους. Σ’ εξαιρετικές περιπτώσεις 
μπορεί να εγκριθεί η χορήγηση κατά το χρονικό διάστημα της προεκλο¬ 
γικής περιόδου άδειας από τον Αρχηγό του Σώματος, εκτός αν το θέμα 
αυτό ρυθμίζεται διαφορετικά από την ισχύουσα εκλογική νομοθεσία. 

3. Όλες οι χορηγούμενες άδειες καταχωρούνται στα ατομικά βιβλία 
του'προσωπικού, εκτός των κανονικών με πλήρεις αποδοχές και των 
βραχειών. 

Άρθρο 12 

Προγραμματισμός κανονικών αδειών 

1. Οι κανονικές άδειες του πυροσβεστικού προσωπικού προγραμμα¬ 
τίζονται μέσα στο ημερολογιακό έτος που ανάγονται, είτε ολόκληρες, 
είτε τμηματικά. 

2. Ο προγραμματισμός των αδειών γίνεται το μήνα Δεκέμβριο για το 
επόμενο ημερολογιακό έτος και συντάσσονται σχετικοί πίνακες. Κατά 

τον προγραμματισμό των αδειών λαμβάνονται υπόψη: 

α. Οι υπηρεσιακές ανάγκες, 

β. Οι προτιμήσεις του προσωπικού και οι λόγοι που επιβάλουν αυτές 
και διατυπώνονται έγκαιρα με έγγραφη αναφορά. 

γ. Τα προβλεπόμενα στην παραγρ. 6 του άρθρου 2 του παρόντος πο¬ 
σοστά. 

δ. Η χρονική περίοδος λήψης της κανονικής άδειας τα τρία τελευταία 
έτη. 

ε. Γ Γ αυτούς που ζητούν την κανονική τους άδεια, τους μήνες Ιούνιο, 
Ιούλιο, Αύγουστο και Σεπτέμβριο, προγραμματίζονται για ένα 20ή- 
μερο, εφόσον ζητηθούν με τη φροντίδα να μη συμπίπτουν οι κανονικές 
άδειες του προσωπικού με την ίδια περίοδο που έλαβε τούτο άδεια το 
προηγούμενο ημερολογιακό έτος, εκτός αν οι ανάγκες της Υπηρεσίας το 
επιτρέπουν. 

ζ. Για το πυροσβεστικό προσωπικό, που πάσχει από παθήσεις και 
έχει ανάγκη ειδικής θεραπείας (λουτροθεραπείες, υδροθεραπείες, αερο¬ 
θεραπείες κ.λ.π.) προγραμματίζεται εφόσον το ζητεί, ολόκληρη η κανο¬ 
νική του άδεια τους πιο πάνω μήνες. Η ανάγκη αυτή της ειδικής θερα¬ 
πείας πιστοποιείται από βεβαίωση της οικείας επιτροπής αναρρωτικών 
αδειών. Η χρησιμοποίηση της άδειας αυτής για το σκοπό που χορηγή¬ 
θηκε αποδεικνύεται με βεβαίωση της Υπηρεσίας που είναι αρμόδια για 
την ειδική θεραπεία. 

3. Ο προγραμματισμός των αδειών γίνεται από τους αρμόδιους για 
τη χορήγηση των αδειών που ορίζονται στο επόμενο άρθρο. 

4. Επιτρέπεται κατά τους θερινούς μήνες ο προγραμματισμός και η 
χορήγηση ολόκληρης της μηνιαίας κανονικής άδειας σε υπάλληλο, εφό¬ 
σον υπάρχει απροθυμία άλλων υπαλλήλων να προγραμματίσουν και να 
λάβουν κανονική άδεια κατά τους θερινούς μήνες ή και αντίστροφα η χο- 
ρήγηση ολόκληρης της κανονικής άδειας σε μήνες εκτός θέρους, εφόσον 
οι «ανάγκες της Υπηρεσίας το επιτρέπουν. 

5. Αν για υπηρεσιακούς λόγους δεν χορηγηθεί στους υπαλλήλους η 
κανονική άδεια κατά το χρόνο του προγραμματισμού της χορηγείται 
αμέσως, όταν εκλείψουν οι λόγοι. Αυτοί που δεν υποβάλλουν, σύμφωνα 
με τα παραπάνω, αναφορά για τη χορήγηση της προγραμματισμένης 
κανονικής άδειας λαμβάνουν αυτή όταν το επιτρέπουν οι υπηρεσιακές 
ανάγκες. Επίσης αυτοί που διακόπτουν με πρωτοβουλία τους την κανο¬ 
νική τους άδεια λαμβάνουν το υπόλοιπο της σε χρόνο που το επιτρέπουν 
οι υπηρεσιακές ανάγκες. 

6. Όσοι από το πυροσβεστικό προσωπικό μετατίθενται ή αποσπώ- 
νται και δεν έχουν λάβει την κανονική τους άδεια, λαμβάνουν αυτή από 
την Υπηρεσία που τοποθετούνται. 

7. Αναπρογραμματισμός κανονικών αδειών επιτρέπεται μόνο στις 
περιπτώσεις των παραγράφων I και 2 του άρθρου 11 του παρόντος και 
μόνο για τους υπαλλήλους που για τις αιτίες αυτές δεν έλαβαν την άδειά 
τους κατά το χρόνο του αρχικού προγραμματισμού και όταν πρόκειται 
για αμοιβαίο αναπρογραμματισμό. 

Άρθρο 13 

Αρμόδια όργανα για την έγκριση και χορήγηση αδειών 

1. Οι άδειες του πυροσβεστικού προσωπικού με την επιφύλαξη των 
διατάξεων των άρθρων 6 και 7 τού παρόντος, ανεξάρτητα από το που 
θα διανυθούν εγκρίνονται και χορηγούνται: 

α. Από τον Υπουργό Δημόσιας Τάξης στον Αρχηγό του Πυροσβεστι¬ 
κού Σώματος. 

β. Από τον Αρχηγό του Πυροσβεστικού Σώματος στον Υπαρχηγό και 
στο Διευθυντή Αρχηγείου Πυροσβεστικού Σώματος. 

γ. Από τον Υπαρχηγό του Πυροσβεστικού Σώματος στους Διοικητές 
των Περιφερειακών Διοικήσεων Πυροσβεστικών Υπηρεσιών, της Πυρο¬ 
σβεστικής Σχολής, της Ειδικής Μονάδας Αντιμετώπισης Καταστρο-' 
φών, του 199 Συντονιστικού Επιχειρησιακού Κέντρου Υπηρεσιών Πυ¬ 
ροσβεστικού Σώματος, στους Διευθυντές της Γενικής Αποθήκης Υλικού 
Πυροσβεστικού Σώματος και των Ασφαλιστικών Ταμείων και .στον 
Προϊστάμενο του Πυροσβεστικού Συνεργείου Αθηνών. 

δ. Από το Διευθυντή Αρχηγείου στο προσωπικό που υπηρετεί στο Αρ- 
χηγείο. _ 

ε. Από τους Διοικητές των Περιφερειακών Διοικήσεων Πυροσβεστι¬ 
κών Υπηρεσιών στο προσωπικό που υπηρετεί στα γραφεία της Περιφε¬ 
ρειακής Διοίκησης, στους Διοικητές Υποδιοικήσεων Πυροσβεστικών 
Υπηρεσιών, στους Διοικητές των Πυροσβεστικών Σταθμών και στους 
Προϊσταμένους των Πυροσβεστικών Συνεργείων. 

στ. Από τους Διοικητές των Υποδιοικήσεων Πυροσβεστικών Υπηρε¬ 
σιών στο προσωπικό που υπηρετεί στα γραφεία της Υποδιοίκησης και 


στους Διοικητές των Πυροσβεστικών Σταθμών που υπάγονται στην 
Υποδιοίκηση. 

ζ. Από τους Διοικητές ή Προϊσταμένους Υπηρεσιών σ’ όλο το προσω¬ 
πικό που υπηρετεί σ’ αυτές. 

2. Οι άδειες των πυροσβεστικών υπαλλήλων που είναι αποσπασμένοι 
χορηγούνται από τους Διοικητές ή τους Προϊσταμένους των Υπηρεσιών 
στις οποίες οργανικά ανήκουν ύστερα από πρόταση, σε ό,τι αφορά το 
χρόνο χορήγησης και τη διάρκεια της άδειας, των Διοικητών ή των 
Προϊσταμένων των Υπηρεσιών στις οποίες είναι αποσπασμένοι. 

Άρθρο 14 

Χορήγηση αδειών - Υπολογισμός αδειών - Ημέρες πορείας 

1. Η κανονική με μειωμένες αποδοχές, η εκπαιδευτική για την αλλο¬ 
δαπή, η μακράς διάρκειας για την αλλοδαπή, η ειδική άδεια εξετάσεων 
και η γονική άδεια χορηγούνται με έγγραφη αίτηση μπορεί να ζητηθεί 
και με σήμα, επακολουθεί δε και η υποβολή της σχετικής αίτησης. 

2. Οι ημέρες άδειας υπολογίζονται σύμφωνα με το ισχύον ημερολό¬ 
γιο. Στις ημέρες αδείας δεν υπολογίζονται οι απαραίτητες για τη ιετά- 
βαση στον τόπο διάνυσης της άδειας και επάνοδο ημέρες πορείας οι 
οποίες καθορίζονται πάγια ως εξής: 

α. Τέσσερις (4) ημέρες για οποιοδήποτε τόπο ή τόπους διάνυσης της 
άδειας στην ημεδαπή. 

β. Έξι (6) ημέρες, για οποιαδήποτε χώρα ή χώρες διάνυσης της 
άδειας στην αλλοδαπή. 

3. Οι ημέρες πορείας χορηγούνται στις κανονικές, στις βραχείες και 
στις αναρρωτικές άδειες. Σε περίπτωση χορήγησης αναρρωτικών 
αδειών περισσότερων της μιας μέσα στο ίδιο ημερολογιακό έτος, τέσσε¬ 
ρις (4) ημέρες πορείας χορηγούνται μόνο στην πρώτη. Για τις υπόλοιπες 
αναρρωτικές που διανύονται εκτός της έδρας της Υπηρεσίας, είτε ολό¬ 
κληρες, είτε τμηματικά, χορηγούνται οι πράγματι απαιτούμενες ημέρες 
πορείας για τη μετάβαση και επάνοδο, κατά την κρίση του αρμόδιου για 
τη χορήγηση της άδειας. 

4. Όταν οι κανονικές ή οι βραχείες άδειες χορηγούνται τμηματικά, 
ημέρες πορείας λαμβάνονται μία φορά για κάθε μία από τις άδειες αυ¬ 
τές. Σε περίπτωση που οι παραπάνω άδειες χορηγούνται η μία συνέχεια 
της άλλης οι ημέρες πορείας υπολογίζονται χωριστά για κάθε μία. 

ι Άρθρο 15. 

Φύλλο αδείας-Υποχρεώσεις αδειούχων-παρατάσεις αδειών. 

1. Ο αδειούχος εφοδιάζεται από την Υπηρεσία, που χορηγεί την άδεια, 
με σχετικό φύλλο αδείας, το οποίο περιλαμβάνει τα στοιχεία της ταυτό¬ 
τητάς του, το είδος και τη διάρκεια της αδείας, τον τόπο ή τόπους διάνυ¬ 
σης της άδειας, τον αριθμό της εγκριτικής διαταγής, όπου προβλέπεται, 
τις τυχόν ημέρες πορείας, καθώς και την ημερομηνία και ώρα έναρξης 
και λήξης της άδειας. 

2. Το φύλλο άδειας θεωρείται για την αναχώρηση του ενδιαφερομέ¬ 
νου από την Υπηρεσία χορήγησης αυτού και παραδίδεται σ’ αυτόν 
έγκαιρα από την Γραμματεία της Υπηρεσίας ή τον Αξιωματικό Υπηρε¬ 
σίας. Επίσης το φύλλο άδειας μετά την επάνοδο του αδειούχου παραδί- 
δεται στον Αξιωματικό Υπηρεσίας. 

3. Η πιστοποίηση της μετάβασης του αδειούχου στους τόπους διάνυ¬ 
σης της άδειας προκύπτει από δήλωσή του η οποία γίνεται μετά την 
επάνοδό του, επί του φύλλου άδειας. Προκειμένου για την αλλοδαπή η 
παραπάνω πιστοποίηση προκύπτει από τις θεωρήσεις εισόδου - εξόδου 
επί του διαβατηρίου ή φύλλου άδειας. Σε περίπτωση μη θεώρησης οι 
επιπλέον δύο (2) ημέρες πορείας εκπίπτουν από την κανονική ή τη βρα¬ 
χεία άδεια τρέχοντος έτους του υπαλλήλου και σε περίπτωση εξάντλη¬ 
σης απ’ αυτές του επόμενου έτους. 

4. Ο αδειούχος, στην αναφορά ή αίτηση χορήγησης άδειας, υποχρε- 
ούται να αναγράφει τους τόπους και τις ακριβείς διευθύνσεις διάνυσης 
της άδειας, καθώς και αριθμούς τηλεφώνου για τυχόν αναζήτησή του σε 
περίπτωση ανάγκης. Αλλαγή του τόπου ή της διεύθυνσης διάνυσης της 
άδειας επιτρέπεται μετά από προφορική ενημέρωση της Υπηρεσίας του 
αδειούχου. 

5. Οι αδειούχοι μετά τη λήξη της αδείας τους οφείλουν να επανέλθουν 
έγκαιρα στην Υπηρεσία τους. Οι μη επανερχόμενοι έγκαιρα στην Υπη-, 
ρεσία τους υπόκεινται σε πειθαρχικό έλεγχο. Για βραδύτητα που δεν 
επιτρέπει στον υπάλληλο να εκτελέσει πλήρη υπηρεσία κατά την ημερο¬ 
μηνία επανόδου του υπόκειται επιπλέον και σε κράτηση των αποδοχών 
του χρόνου απουσίας, το ίδιο συμβαίνει και στην περίπτωση που η απου¬ 
σία είναι μεγαλύτερη της μιας ημέρας. Στην περίπτωση αυτή οι ημέρες 
απουσίας δεν θεωρούνται χρόνος πραγματικής υπηρεσίας και καταχω- 

ρίζονται στο ατομικό βιβλιάριο του αδειούχου. Δεν θεωρείται υπέρβαση 
άδειας η βραδύτητα, που προέρχεται από ανώτερη βία (διακοπή συ¬ 
γκοινωνιών λόγω καιρικών συνθηκών, απεργίας κ.λπ.). Οι λόγοι ανώ¬ 
τερης βίας πιστοποιούνται από την αρμόδια τοπική Υπηρεσία του Σώ¬ 
ματος ή από την κατά περίπτωση αρμόδια Αρχή με σχετική καταχώ- 
ρηση στο φύλλο άδειας. Στις περιπτώσεις αυτές οι ημέρες υπέρβασης 
δεν θεωρούνται ημέρες αδικαιολόγητης απουσίας και χρεώνονται ώς 
ημέρες κανονικής άδειας ή βραχείας άδειας του τρέχοντος έτους ή αν 
αυτές έχουν εξαντληθεί του επόμενου. 

6. Η μη ανεύρεση των αδειούχων στους τόπους που έχουν δηλώσει 
ότι θα διανύσουν την άδεια, καθώς και η αλλαγή τόπου ή διεύθυνσης 
διάνυσης της άδειας χωρίς προηγούμενη ενημέρωση της Υπηρεσίας, 
συνιατούν λόγο πειθαρχικού ελέγχου. 

7. Παράταση διανυόμενης άδειας επιτρέπεται κατά την κρίση του αρ¬ 
μοδίου για την έγκρισή της μόνο στις περιπτώσεις της παραγράφου 3 
του άρθρου 4 του παρόντος διατάγματος. Υπάλληλος του οποίου λήγει 
η άδεια και έχει ανάγκη παράτασης, υποβάλλει απ’ ευθείας, με το ταχύ¬ 
τερο μέσο, στην Υπηρεσία που χορήγησε την άδεια, σχετική αίτηση με 
απόδειξη. Η αίτηση για παράταση πρέπει να υποβάλλεται έγκαιρα, 
ώστε να υπάρχει ο απαιτούμενος χρόνος για απάντηση πριν από την 
λήξη της διανυόμενης άδειας. Ο υπάλληλος που δεν έλαβε έγκαιρα τη 
σχετική απάντηση της Υπηρεσίας του είναι υποχρεωμένος να επανέλθει 
στη θέση του όταν λήξει η άδειά του. 

Άρθρο 16. 

Απώλεια δικαιώματος 
για λήψη κανονικής και βραχείας άδειας. 

1. Αυτός που δεν κάνει χρήση της κανονικής και βραχείας άδειας, 
μέσα στις προθεσμίες που τάσσουν η παράγραφος 4 του άρθρου 2 και η 
παράγραφος 1 του άρθρου 4 αντίστοιχα, του παρόντος, χάνει το δικαί¬ 
ωμα που έχει και δεν επιτρέπεται να προστεθούν οι άδειες αυτές στις 
(αντίστοιχες άδειες του επόμενου έτους. Αν οι παραπάνω άδειες δεν χο¬ 
ρηγηθούν για τους λόγους που αναφέρονται στην παράγραφο 1 του άρ¬ 
θρου 11 του παρόντος, τότε επιτρέπεται ύστερα από πρόταση του Διοι¬ 
κητή ή Προϊσταμένου του υπαλλήλου και απόφαση του Αρχηγού του 
Πυροσβεστικού Σώματος να προστεθούν αυτές στις αντίστοιχες άδειες 
του επόμενου έτους. 

2. Στους μετακινούμενους προσωρινά για εκτέλεση υπηρεσίας καθώς 
και στους μετατιθέμενους δεν χορηγούνται κατ’ αρχήν άδειες, εκτός 
των αναρρωτικών. Κατ’ εξαίρεση χορηγείται στους μετατιθεμένους η 
προγραμματισμένη κανονική άδεια εφόσον ο χρόνος διάνυσής της καλύ¬ 
πτεται από την προθεσμία αναχώρησής τους. 

3. Επίσης σ’ αυτούς που σε βάρος τους εκκρεμεί σοβαρή ποινική δίκη 
ή διοικητική εξέταση μπορεί η Υπηρεσία να αρνηθεί τη χορήγηση κάθε 
άδειας, εκτός της αναρρωτικής. Στις περιπτώσεις αυτές χορηγούνται 
άδειες μόνο αν συντρέχουν εξαιρετικοί λόγοι. 

Άρθρο 17. 

Καταργούμενες - Μεταβατικές διατάξεις. 

1. Από την ισχύ του παρόντος καταργούνται οι διατάξεις των άρθρων 
134, 135 και 136 του από 9-12-1948/21-1-1949 Βασιλικού Δια¬ 
τάγματος «Περί Κανονισμού Εσωτερικής Υπηρεσίας Πυροσβεστικού 
Σώματος» (Α' 21). 

2. Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως εκτός από τις διατάξεις της παρα¬ 
γράφου 2 του άρθρου 12 που η ισχύς του αρχίζει από 1-12-1991. 


Στον Υπουργό Δημόσιας Τάξης αναθέτουμε τη δημοσίευση και εκτέ¬ 
λεση του παρόντος Διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΙΩΑΝΝΗΣ ΒΑΣΙΛΕΙΑΔΗΣ 

Αποδοχή καταθέσεων σε κοινό λογαριασμό από την Ανώνυμη Τραπε¬ 
ζική Εταιρεία με την επωνυμία «ΙΝΤΕΡΜΠΑΝΚ ΕΛΛΑΔΟΣ Α.Ε·». 
Έχοντας υπόψη: 

1. Τις διατάξεις του άρθρου 7 του Ν. 5638/1932 «περί καταθέσεως 
σε κοινό λογαριασμό» (ΦΕΚ Α/307). 

2. Την με αριθμό 8/17.1.1991 πράξη του Υπουργικού Συμβουλίου. 

3. Την με αριθμό 93/6.2.1991 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορίου, αποφασί¬ 
ζουμε: 

Άρθρο μόνο. 

Η Ανώνυμη Τραπεζική Εταιρεία με την επωνυμία «ΙΝΤΕΡΜΠΑΝΚ 
ΕΛΛΑΔΟΣ Α.Ε.» μπορεί να δέχεται καταθέσεις σε κοινό λογαριασμό, 
με τους όρους που καθορίζονται κάθε φορά από την Τράπεζα της Ελλά¬ 
δος. 

Στον Υπουργό Εμπορίου αναθέτουμε τη δημοσίευση και εκτέλεση του 
παρόντος Προεδρικού Διατάγματος. 

Αθήνα, 13 Μαρτίου. 1991 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ · 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝ. ΞΑΡΧΑΣ 

-♦- , 

Αποδοχή καταθέσεων σε κοινό λογαριασμό (10ΙΝΤ ΑΟΟΟϋΝΤ) από 

την αλλοδαπή Τραπεζική Εταιρεία με την επωνυμία «ΤΡΑΠΕΖΑ 

ΚΥΠΡΟΥ ΛΙΜΙΤΕΔ». /Λ 

Έχοντας υπόψη: 

1. Τις διατάξεις του άρθρου 7 του Ν. 5638/1932 «περί καταθέσεως 
σε κοινό λογαριασμό» (ΦΕΚ Α/307). . 

2. Την με αριθμό 2/9.1.1991 πράξη του Υπουργικού Συμβουλίου. 

3. Την με αριθμό 71/30.1.1991 γνωμοδότηση του Συμβουλίου της 
Επικράτειας, μετά από πρόταση του Υπουργού Εμπορίου, αποφασί¬ 
ζουμε: 

Άρθρο μόνο. 

Η αλλοδαπή Τραπεζική Εταιρεία με την επωνυμία «ΤΡΑΠΕΖΑ ΚΥ¬ 
ΠΡΟΥ ΛΙΜΙΤΕΔ», μπορεί να δέχεται καταθέσεις σε κοινό λογαριασμό, 
10ΙΝΤ ΑΟΟΟΙίΝΤ), με τους όρους που καθορίζονται κάθε φορά από 
την Τράπεζα της Ελλάδος. 

Στον Υπουργό Εμπορίου αναθέτουμε τη δημοσίευση καί εκτέλεση του 
παρόντος Προεδρικού Διατάγματος. 

Αθήνα, 13 Μαρτίου 1991 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΟΥ 

ΑΘΑΝ. ΞΑΡΧΑΣ 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 50. Από 9 σελίδες μέχρι 16 δρχ. 80, από 17 έως 24 δρχ. 100 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 30 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

10.000 

β) 

» 

» 

» 

Β 

» 

19.000 

Υ) 

» 

» 

» 

Γ 

» 

6.000 

δ) 

» 

» 

» 

Δ' 

» 

18.000 

ε) 

» 

» 

» 

Αναπτυξιακών Πράξεων 

» 

12.000 

στ) 

» 

» 

» 

Ν.Π.Δ.Δ. 

» 

6.000 

ζ) 

» 

» 

» 

ΠΑΡΑΡΤΗΜΑ 

» 

3.000 

η) 

» 

» 

» 

Δελτ. Εμη.& Βιομ. Ιδ. 

» 

6.000 

θ) 

» 

» 

» 

Αν. Ειδικού Δικαστηρίου 

» 

1.500 

0 

» 

» 

» 

Α.Ε. & Ε.Π.Ε. 

» 

40.000 

ια) Για όλα τα Τεύχη 

» 

85.000 


Κωδικός αριθ. κατάθεσης στο Δημόσιο Ταμείο 3512 


Ποοοοτό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 500 

» 950 

» 300 

» 900 

» 600 

» 300 

» 150 

» 300 

» 75 

» 2.000 

» 4.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

















